Wat moet ek doen, Here? - www.bybelkennis.co.za
The Psalms were where Christians have always learned to pray – Eugene Peterson
In 1915 het Benjamin B. Warfield 'n reeks konferensies by Princeton Seminary gehou. Alhoewel dit amper 'n eeu gelede was, kan ons steeds baie daaruit leer.
Paulus vertel van sy bekering (Handelinge 22). Hy vra twee baie belangrike vrae aan die Here
Wie is U, Here?
As die die Heilige Gees in ons werk, is dit die twee vrae wat elke gelowige vra.
Wat sal ek doen, Here? Dit vang twee noodsaaklike elemente van ons godsdiens vas: oorgawe en aanbidding. Dit gaan hier oor 'n volledige oorgawe van myself aan God – ek plaas my volle vertroue vir die toekoms op Hom en sy leiding.
Daar is drie belangrike elemente in hierdie vraag:
Nederigheid – hierdie vraag is op die Here en nie op jouself gerig nie. Dit beteken die onderwerping van my hele lewe aan die Here.
Waardigheid – 'n soldaat besef dat hy onder bevel staan en dat hy moet gehoorsaam. Dit gee aan Hom 'n sin van waarde. 'n Christen staan ook onder bevel – hy het sy Kaptein gevind en kry sy bevele van Hom af. Ons was eers sondaars, maar nou is ons soldate wat onder die bewind van ons Kaptein staan.
Mag – 'n soldaat kry sy plek in 'n groot en magtige organisasie; hy word 'n rat in 'n magtige masjien. Die Christen se taak is om sy regte plek in die liggaam van Christus – die kerk – te kry. Hoe? Deur te vra:Wat moet ek doen, Here?